stanford-oval/wikipedia huggingface dataset:
สมประสงค์ สิงหวนวัฒน์
ประวัติ

ตั้ม สมประสงค์ สิงหวนวัฒน์ เข้าสู่วงการบันเทิง โดยเริ่มจากการเล่นดนตรีตามไนท์คลับต่าง ๆ เป็นผู้ร่วมก่อตั้งวง "ฮอต ทรู ทร้อต" กับ วันชาติ เหล่างาม ซึ่งเป็นวงดนตรีที่เล่นแบ็คอัพให้กับนักร้องต่าง ๆ บนเวทีรายการโลกดนตรี จากนั้นจึงเข้ามาเป็นนักร้องนำวง "เดอะ เซ้นท์" จนเริ่มมีชื่อเสียงเป็นที่รู้จัก ต่อมาในปี พ.ศ. 2528 ได้เป็นนักร้องเพลงคู่ในอัลบั้ม "18 กะรัต" และมีผลงานแสดงภาพยนตร์เรื่อง เคหาสน์ดาว และ 18 กะรัต ซึ่งกำกับโดย ศุภักษร อีกทั้งยังได้แสดงละครโทรทัศน์เรื่อง กิ่งมัลลิกา, บัวแล้งน้ำ และ กนกลายโบตั๋น ทางช่อง 7 สี
ในปี พ.ศ. 2531 ตั้มกลับมาทำงานเพลงอีกครั้งในฐานะศิลปินเดี่ยวสังกัดแกรมมี่ โดยออกอัลบั้ม 3 ชุด คือ "แหวกฟ้าคว้าดาว", "ผู้ชายธนู" (2533) และ "แด่..คนแบกรัก" (2536) มีเพลงที่โด่งดังมาจนกระทั่งปัจจุบัน เช่น แหวกฟ้าคว้าดาว, ที่เก่าที่ฉันยืน, ช่างไม่รู้เลย, ทนได้ทุกที, ต้องดีกว่าเก่า, พูดไม่ออก, หัวใจว่างเปล่า ฯลฯ  โดยเพลง ช่างไม่รู้เลย มีการนำไปขับร้องใหม่เพื่อประกอบภาพยนตร์เรื่อง เพื่อนสนิท โดย บอย พีซเมคเกอร์
ชีวิตสมรส เคยคบหาดูใจกับ สุนิตย์ นภาศรี ซึ่งเคยทำงานร่วมกันในอัลบั้ม 18 กะรัต จนถึงกับมีอัลบั้มเพลงคู่ทั้งชุดในชื่อ "ล้อมใจด้วยรัก" (2529) จากนั้นได้สมรสกับ บุญจิรา สุวรรณจินดา แต่ทั้งคู่ต้องแยกทางกัน
ปัจจุบัน ตั้มยังคงรับงานร้องเพลงอยู่ โดยเป็นหนึ่งในกลุ่มศิลปินรับเชิญอัลบั้มชุด บีมายเกสต์ ของ เบญจพล เชยอรุณ ทั้ง 4 ชุด
ผลงานการแสดง

18 กะรัต (2528) รับบท ตั้ม
กิ่งมัลลิกา (2528)
เคหาสน์ดาว (2530) รับบท คุณเขียว
บัวแล้งน้ำ (2533) รับบท หม่อมเลอสรวง อรรคโยธิน
กนกลายโบตั๋น (2533)
1448 รักเรา..ของใคร (2557) รับบท พ่อแพทกับพีท
มิสอเมริกานา

| มิสอเมริกานา |
| --- | --- |

กำกับ: ลานา วิลสัน
อำนวยการสร้าง:   มอร์แกน เนวิล  เซทรีน โรเจอร์ส  คริสติน โอมาลลีย์ 
นักแสดงนำ: เทย์เลอร์ สวิฟต์
กำกับภาพ: เอมิลี ท็อปเปอร์
ตัดต่อ:   พอล มาร์แชนด์  เกร็ก โอทูล  ลี รอช  ลินด์เซย์ อัตซ์  เจสัน เซลเดส์ 
ดนตรีประกอบ:   เทย์เลอร์ สวิฟต์  อเล็กซ์ ซอเมอรส์ 
บริษัทผู้สร้าง: Tremolo Productions  
ผู้จัดจำหน่าย: เน็ตฟลิกซ์
วันฉาย:   23 มกราคม ค.ศ. 2020 (2020-01-23) (ซันแดนซ์)  31 มกราคม ค.ศ. 2020 (2020-01-31) 
ความยาว: 85 นาที
ประเทศ: สหรัฐ
ภาษา: อังกฤษ
เทย์เลอร์ สวิฟต์: มิสอเมริกานา (อังกฤษ: Taylor Swift: Miss Americana) เป็นภาพยนตร์สารคดีอเมริกันในปี ค.ศ. 2020 กับกำโดย ลานา วิลสัน ซึ่งเป็นเรื่องราวการของนักร้องอเมริกันเทย์เลอร์ สวิฟต์ ในชีวิตของเธอตลอดระยะเวลาหลายปีในอาชีพของเธอ โดยเปิดตัวลงเน็ตฟลิกซ์ และฉายในโรงภาพยนตร์ในวันที่ 31 มกราคม ค.ศ. 2020
มิสอเมริกานาถูกฉายในเทศกาลภาพยนตร์ซันแดนซ์ ในวันที่ 23 มกราคม ค.ศ. 2020 ซึ่งได้รับการชื่นชมจากนักวิจารณ์ในเชิงบวก นอกจากนี้ยังเป็นสารคดีชีวประวัติของเน็ตฟลิกซ์ที่ได้รับการจัดอันดับสูงสุดในประวัติศาสตร์โดยอินเทอร์เน็ตมูวีเดตาเบส
เรื่องย่อ

มิสอเมริกานา ภาพยนตร์สารคดีที่ติดตามเรื่องราวชีวิตของเทย์เลอร์ สวิฟต์ ในช่วงเวลาที่หลายปีของเธอ ซึ่งเป็นการรวบรวมชีวประวัติโดยการสัมภาษณ์เหตุการณ์ที่เกิดขึ้น มีวีดีโออัดจากโทรศัพท์ในสตูดิโอ บ้าน และการบันทึกคอนเสิร์ต ที่คลอบคลุมเหตุการณ์ต่าง ๆ ในชีวิตและเรื่องราวของเธอ รวมไปถึงการสร้างอัลบั้มชุดที่หกและที่เจ็ด คือ เรพิวเทชัน (2017) เลิฟเวอร์ (2019) การต่อสู้ที่ผ่านมาของเธอในความผิดปกติของการรับประทาน และโรคคิดว่าตนเองมีรูปร่างหรืออวัยวะผิดปกติ การวินิจฉัยโรคมะเร็งของแม่ การระรานทางไซเบอร์ของวัฒนธรรมผู้มีชื่อเสียง การล่วงละเมิดทางเพศ และการตัดสินใจของเธอที่จะเปิดเผยต่อสาธารณะ ในแนวคิดและมุมมองทางการเมืองของเธอ
เน็ตฟลิกซ์อธิบายว่า ภาพยนตร์สารคดีเรื่องนี้ ดิบและเผยให้เห็นอารมณ์ที่รวดเร็ว ในช่วงการเปลี่ยนแปลงในชีวิตของเธอ ขณะที่เธอเรียนรู้ที่จะโอบกอดบทบาทของเธอไม่เพียงแต่ในฐานะนักแต่งเพลงและนักแสดง แต่ในฐานะผู้หญิง
นักแสดง

เทย์เลอร์ สวิฟต์
แอนเดรีย สวิฟต์, แม่
สก็อตต์ สวิฟต์, พ่อ
อาบิเกล แอนเดอร์สัน ลูเซียร์, เพื่อน
ทรี เพน, นักประชาสัมพันธ์
โรเบิร์ต จี. อัลเลน, ผู้จัดการ
โจ อัลวิน, นักแสดง
แจ็ค แอนโตนอฟฟ์, โปรดิวเซอร์เพลง
โจเอล ลิตเทิล, โปรดิวเซอร์เพลง
แมกซ์ มาร์ติน, โปรดิวเซอร์เพลง
เดฟ เมเยอรส์, ผู้กำกับมิวสิกวีดีโอ
เบรนดอน ยูรี, ศิลปินเพลง
ท็อดริก ฮอลล์, ศิลปินเพลง
พอล สิโดติ, นักกีตาร์
คามิลาห์ มาร์แชล, นักร้อง
เมลานี่ นีเมา, นักร้อง
นอกจากนี้ยังมีคลิปวีดีโอทีใช้ในการผลิตภาพยนตร์สารคดีประกอบไปด้วย
นักร้อง: แคลวิน แฮร์ริส, บียอนเซ่, พิงก์, ชากีรา และเลนนี แครวิตซ์
วงดนตรี: ดิกซีชิกส์ และเอิร์ธ, วินด์แอนด์ไฟร์
นักเดินแบบ: คาร์ลี คลอสส์ และคิม คาร์เดเชียน
แร็ปเปอร์: คานเย เวสต์
วุฒิสภาสหรัฐ: มาร์ชา แบล็คเบิร์น
ประธานาธิบดีสหรัฐ: ดอนัลด์ ทรัมป์
นักแสดง: เทย์เลอร์ เลาต์เนอร์ และทอม ฮิดเดิลสตัน
แดร็กควีน: เจด โจลี และไรลีย์ น็อกก์
บุคคลในวงการโทรทัศน์: บาร์บารา วอลเทอรส์, แดน แฮร์ริส, เดวิด เลตเทอร์แมน, เอริน โรบินสัน, เกรแฮม นอร์ตัน, โฮดา คอทบ์, เจเดิเดียห์ บิลา, เจนนี จอหน์สัน, จิมมี แฟลลอน, จูจู จาง, แนนซี โอเดลล์, นิกกี กลาเซอร์, ฟิล แม็กกรอว์, ซารา เฮนส์, สตีเว่น โคลแบร์, ซันนี ฮอสติน และวูปี โกลด์เบิร์ก
เควียร์ อาย: Antoni Porowski, บ็อบบี เบิร์ก, คาราโมะ บราวน์, โจนาธาน ฟาน เนสส์ และถัน ฟรานซ์
เพลง

เพลงประกอบสารคดี เพลง"โอนลีเดอะยัง" ซึ่งเล่นในช่วงท้ายของสารคดี สวิฟต์เขียนเพลงหลังจากการเลือกตั้งในสหรัฐ ค.ศ. 2018 แม้ว่าเพลงนี้จะไม่รวมในอัลบั้มเลิฟเวอร์ เมื่อเพลงถูกปล่อยออกมาได้รับการชื่นชมจากนักวิจารณ์ในด้านบวก ที่เพลงออกมาเสียดสีความอันตรายจากปืนและการยิงกันในโรงเรียนในประเทศสหรัฐ และเพลงติดอันดับหนึ่งของเพลงขายบิลบอร์ดดิจิทัล
แหล่งข้อมูลอื่น

มิสอเมริกานา ที่อินเทอร์เน็ตมูวีเดตาเบส
| ด ค กเทย์เลอร์ สวิฟต์ |
| --- | --- |
 อัลบั้ม  ซิงเกิล  รางวัลและการเข้าชิง  การแสดงสด  เพลง  วิดีโอ  อิทธิผลทางวัฒนธรรม 
สตูดิโออัลบั้ม:  เทย์เลอร์ สวิฟต์  เฟียร์เลส  สปีกนาว  เรด  1989  เรพิวเทชัน  เลิฟเวอร์  โฟล์กลอร์  เอฟเวอร์มอร์  มิดไนส์  เดอะทอร์เชอด์โพอิตส์ดีพาร์ตเมนต์ 
บันทึกเสียงใหม่:  เฟียร์เลส (เทย์เลอร์เวอร์ชัน)  เรด (เทย์เลอร์เวอร์ชัน)  สปีกนาว (เทย์เลอร์เวอร์ชัน)  1989 (เทย์เลอร์เวอร์ชัน) 
อีพี:  เดอะเทย์เลอร์ สวิฟต์ฮอลลิเดย์คอลเล็กชัน  บิวตีฟูลอายส์ 
อัลบั้มบันทึกการแสดงสด:  สปีกนาว: เวิลด์ทัวร์ไลฟ์  ไลฟ์ฟรอมเคลียร์แชนแนลสตริป 2008  เลิฟเวอร์ (ไลฟ์ฟรอมปารีส) 
คอนเสิร์ตทัวร์:  เฟียร์เลสทัวร์  สปีกนาวเวิลด์ทัวร์  เดอะเรดทัวร์  เดอะ 1989 เวิลด์ทัวร์  เรพิวเทชันสเตเดียมทัวร์  ดิเอราส์ทัวร์ 
ภาพยนตร์:  มิสอเมริกานา  โฟล์กลอร์: เดอะลองพอนด์สตูดิโอเซสชันส์  ออลทูเวล: เดอะชอร์ตฟิล์ม  เทย์เลอร์ สวิฟต์: ดิเอราส์ทัวร์ 
ครอบครัว:  ออสติน สวิฟต์ (น้องชาย)  มาร์จอรี ฟินเลย์ (ยาย) 
มรดก:  สวิฟตี  อิทธิผลของดิเอราส์ทัวร์  คดีล่วงละเมิดทางเพศ  กรณีข้อพิพาทสิทธิ์การถือครองเพลง  กรณีข้อพิพาททิกเก็ตมาสเตอร์ 
บทความที่เกี่ยวข้อง:  บอมบาลูรินา  ซิตีออฟเลิฟเวอร์  ไฮวอตช์  แนนนาเรีย สวิฟเต  โอลิเวีย เบนสัน  เทย์เลอร์สวิฟต์โปรดักชัน  แซมมวลโกลด์วินเอสเตต  สวิฟต์ออนซีเคียวริตี 
  หมวดหมู่:เทย์เลอร์ สวิฟต์
มาสค์ไรเดอร์จีโอ NEXT TIME เกซ, มาเจสตี้

มาสค์ไรเดอร์จีโอ NEXT TIME เกซ, มาเจสตี้ (ญี่ปุ่น: 仮面ライダージオウ NEXT TIME ゲイツ、マジェスティ; โรมาจิ: Kamen Raidā Jio Nekusuto Taimu Geitsu, Majesutī) เป็นภาพยนตร์วีซินีม่า ที่มาจากละครโทคุซัทสึชุดมาสค์ไรเดอร์จีโอ ฉายในภาพยนตร์เฉพาะโรงเมื่อวันที่ 28 กุมภาพันธ์ ค.ศ. 2020 และวางจำหน่ายในรูปแบบ DVD และ บลูเรย์ เมื่อวันที่ 22 เมษายน ปีเดียวกัน
ตัวละคร > เลเจนด์ไรเดอร์

ไรเดอร์ทั้งหมดที่ปรากฏโซโกะได้สร้างประวัติศาสตร์โลกใหม่ทั้งหมดทำให้สามารถแปลงร่างเหมือนเดิมได้และยังมีชีวิตอยู่ในปัจจุบัน
มาสค์ไรเดอร์ที่ปรากฏเฉพาะ > มาสค์ไรเดอร์เกซมาเจสตี้

ส่วนสูง: 194.5 ซม.
น้ำหนัก: 118.7 กก.
พลังหมัด: 58.4 ตัน
พลังเตะ: 113.3 ตัน
ระดับการกระโดดสูง: 125.1 เมตร
ระดับการวิ่ง: 100 เมตร / 0.6 วินาที
สัตว์ประหลาดที่ปรากฏ

ส่วนสูง: 194.0 ซม.
น้ำหนัก: 88.0 กก.
ด้านดีไซน์เป็นการนำส่วนหัวของ จิโนะมานาโกะ ดิเอนด์เฮนชินไท จากมาสค์ไรเดอร์ดีเคดมาดัดแปลงใหม่
ข้อมูลลิงก์

เว็บไซต์ทางการ
仮面ライダージオウ ที่เอกซ์ (ทวิตเตอร์)
อังกิโมะ

อังกิโมะ
อังกิโมะ (ญี่ปุ่น: 鮟肝; โรมาจิ: ankimo) เป็นอาหารญี่ปุ่นที่ทำมาจากตับของปลามังก์ฟิช ตับของปลาจะถูกนำมาถูด้วยเกลือ จากนั้นล้างด้วยสาเก ส่วนที่เป็นหลอดเลือดดำจะถูกนำออก ตับที่เหลือจะถูกนำมาห่อเป็นทรงกระบอก แล้วจึงนำไปนึ่งไอน้ำ อังกิโมะนิยมเสิร์ฟกับ โมมิจิโอโรชิ (หัวไชเท้าขูดผสมพริก) ต้นหอมซอย และซอสพนซุ
อังกิโมะถือว่าเป็นหนึ่งในบรรดา ชิมมิ (อาหารชั้นเยี่ยม) ของญี่ปุ่น และได้รับการจัดให้อยู่ในอันดับที่ 32 ของรายชื่อ "อาหารที่ดีที่สุดในโลก 50 จาน" ของ ซีเอ็นเอ็น โก
นอกประเทศญี่ปุ่นนิยมรับประทานอังกิโมะในรูปซูชิหรือซาชิมิ ส่วนในประเทศญี่ปุ่นนั้น มีการนำอังกิโมะมาใช้ใน เมบุตสึ หรืออาหารชั้นเยี่ยมของท้องถิ่นหลายชนิด เช่น โดบูจิรุ คืออังกิโมะตุ๋นกับผักจากฟูกูชิมะ
ดูเพิ่ม

ชิมมิ
เมบุตสึ
แหล่งข้อมูลอื่น

Liver of the monkfish: a controversial delicacy เก็บถาวร 2010-06-10 ที่ เวย์แบ็กแมชชีน
คณะกรรมการการศึกษาขั้นพื้นฐาน (ประเทศไทย)

| ภาพรวมหน่วยงาน |
| --- | --- |
ก่อตั้ง: พ.ศ. 2546
เขตอำนาจ: ทั่วราชอาณาจักร
สำนักงานใหญ่:  ถนนราชดำเนินนอก เขตดุสิต กรุงเทพฯ 10300
ฝ่ายบริหารหน่วยงาน: นายการุณ สกุลประดิษฐ์
ต้นสังกัดหน่วยงาน: กระทรวงศึกษาธิการ
ลูกสังกัดหน่วยงาน: สำนักงานคณะกรรมการการศึกษาขั้นพื้นฐาน
เว็บไซต์: OBEC.go.th
คณะกรรมการการศึกษาขั้นพื้นฐานแห่งราชอาณาจักรไทย (อังกฤษ: Basic Education Commission of Thailand) เป็นคณะกรรมการที่จัดตั้งขึ้นตามกฎหมายว่าด้วยระเบียบบริหารราชการกระทรวงศึกษาธิการ
คณะกรรมการฯ มีสำนักเลขานุการ คือ สำนักงานคณะกรรมการการศึกษาขั้นพื้นฐาน
โรงเรียนเตรียมอุดมศึกษาน้อมเกล้า

ระวังสับสนกับ โรงเรียนนวมินทราชินูทิศ เตรียมอุดมศึกษาน้อมเกล้า
| โรงเรียนเตรียมอุดมศึกษาน้อมเกล้า Triamudomsuksanomklao School |
| --- | --- |

ที่ตั้ง

78 ถนนรามคำแหง แขวงราษฎร์พัฒนา เขตสะพานสูง กรุงเทพมหานคร
ข้อมูล
คำขวัญ: ความเป็นเลิศทางวิชาการและคุณธรรม
สถาปนา: 11 สิงหาคม พ.ศ. 2526
สี:   สีฟ้า   สีชมพู
เพลง: มาร์ชเตรียมอุดมศึกษาน้อมเกล้า
สังกัด: สพฐ.
ดอกไม้: ชงโค เฟื่องฟ้า
เว็บไซต์: http://www.tun.ac.th
โรงเรียนเตรียมอุดมศึกษาน้อมเกล้า เป็นโรงเรียนมัธยมศึกษาขนาดใหญ่พิเศษสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 78 ถนนรามคำแหง แขวงราษฎร์พัฒนา เขตสะพานสูง กรุงเทพมหานคร
คุณย่าฉวี ทัศนปรีดา มีความรู้สึกซาบซึ้งและสำนึกในพระมหากรุณาธิคุณของพระบาทสมเด็จพระเจ้าอยู่หัว ที่ทรงแผ่เมตตาบารมีคุ้มเกล้าฯ พสกนิกรชาวไทย โดยเฉพาะอย่างยิ่งทรงสนพระราชหฤทัยเป็นพิเศษ ในด้านการศึกษาของเยาวชน จึงได้เข้าเฝ้าฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี น้อมเกล้าน้อมกระหม่อมถวายที่ดินถมแล้วจำนวน 10 ไร่ 3 งาน 28 ตารางวา (ปัจจุบันมีเนื้อที่ 15 ไร่ 93 ตารางวา) เมื่อวันพุธที่ 10 สิงหาคม 2526 เพื่อพระราชทานแก่กระทรวงศึกษาธิการ และได้ประกาศจัดตั้งโรงเรียนเมื่อวันที่ 11 สิงหาคม 2526 โดยใช้ชื่อว่า โรงเรียนเตรียมอุดมศึกษาน้อมเกล้า ตามความประสงค์ของคุณย่าฉวี ทัศนปรีดา ทั้งนี้ คุณหญิงสุชาดา ถิระวัฒน์ ดำรงตำแหน่งผู้ตรวจการกระทรวงศึกษาธิการในขณะนั้นเป็นผู้ประสานงานในการจัดตั้ง
สัญลักษณ์ประจำโรงเรียน > พระเกี้ยว

พระเกี้ยว หรือ จุลมงกุฎ เป็นศิราภรณ์ประดับพระเกศาหรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเลขาประจำรัชกาลในพระบาทสมเด็จพระจุลจอมเกล้าเจ้าอยู่หัว ทั้งนี้เพราะ พระนามาภิไธยของพระบาทสมเด็จพระจุลจอมเกล้าเจ้าอยู่หัวนั้น คือ "จุฬาลงกรณ์" ซึ่งแปลว่า เครื่องประดับศีรษะ หรือ จุลมงกุฎ ซึ่งมีความหมายเชื่อมโยงกับพระนามาภิไธยของพระบาทสมเด็จพระจอมเกล้าเจ้าอยู่หัว นั่นคือ "มงกุฎ" อีกทั้ง พระปรมาภิไธยในพระบาทสมเด็จพระจุลจอมเกล้าเจ้าอยู่หัว ยังมีหมายความว่า "พระจอมเกล้าน้อย" อีกด้วย เมื่อพระนามาภิไธยเดิมและพระปรมาภิไธยเดิมของพระบาทสมเด็จพระจุลจอมเกล้าเจ้าอยู่หัวมีความหมายว่าพระเกี้ยว หรือจุลมงกุฎ จึงได้ใช้พระเกี้ยวหรือจุลมงกุฎวางบนเบาะ เป็นพิจิตรเลขาประจำรัชกาลของพระองค์
การได้รับพระราชทานพระบรมราชานุญาต ใช้พระเกี้ยวเป็นสัญลักษณ์ประจำโรงเรียนเตรียมอุดมศึกษาน้อมเกล้าตามคำกราบบังคมทูลขอพระราชทานพระบรมราชานุญาต ของ คุณหญิงสุชาดา ถิระวัฒน์ ผู้ประสานงานในการก่อตั้งโรงเรียนนับเป็นพระมหากรุณาธิคุณอย่างหาที่เปรียบมิได้ เป็นมงคลอันสูงส่งที่เราชาวเตรียมอุดมศึกษาน้อมเกล้าภาคภูมิใจในเกียรติยศและศักดิ์ศรีแห่งความเป็นลูกพระเกี้ยว
ประวัติโรงเรียน > กำเนิด

ด้วยนางฉวี ทัศนปรีดามีความรู้สึกซาบซึ้งและสำนึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  ที่ทรงแผ่เมตตาบารมีคุ้มเกล้าฯ พสกนิกรชาวไทย โดยเฉพาะอย่างยิ่งทรงสนพระราชหฤทัยเป็นพิเศษในด้านการศึกษาของเยาวชน จึงเกิดความศรัทธาเปี่ยมด้วยความจงรักภักดีที่จะได้มีโอกาสโดยเสด็จพระราชกุศล ด้วยการน้อมเกล้าฯถวายที่ดินถมแล้วติดริมถนนรามคำแหง (สุขาภิบาล 3) แขวงสะพานสูง เขตบางกะปิ กรุงเทพมหานคร จำนวน 4 โฉนดติดต่อกัน ได้แก่ โฉนดเลขที่ 60154-60157 รวมเนื้อที่ทั้งหมด 10 ไร่ 3 งาน 28 ตารางวา มูลค่าในขณะนั้นประมาณ 20 ล้านบาท ทั้งนี้ตามราคาประเมินของหัวหน้าเจ้าพนักงานที่ดินเขตบางกะปิ โดยโอนกรรมสิทธิ์ให้แก่กรมธนารักษ์ เมื่อวันที่ 29 มิถุนายน พ.ศ. 2526 และขอพระบารมีปกเกล้าฯ พระราชทานที่ดินแปลงนี้ให้แก่กระทรวงศึกษาธิการเพื่อจัดสร้างโรงเรียนมัธยมศึกษา อันจะเกิดประโยชน์แก่การพัฒนาเยาวชนในท้องถิ่นได้ทั่วถึงยิ่งขึ้นไป
ทั้งนี้นางฉวี ทัศนปรีดา ได้มอบหมายให้นางอิราวดี นวมานนท์ ผู้เป็นหลานและเป็นกรรมการผู้หนึ่งของสมาคมนิสิตเก่าอักษรศาสตร์ ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ติดต่อท่านผู้ตรวจราชการกระทรวงศึกษาธิการ คุณหญิงสุชาดา ถิระวัฒน์ ในฐานะนายกสมาคมฯ ขอความอนุเคราะห์เป็นผู้ติดต่อประสานงานกับกระทรวงศึกษาธิการ และสำนักงานราชเลขาธิการ ซึ่งคุณหญิงสุชาดาได้ติดต่อประสานงานมาโดยตลอด โดยได้ขอพระราชทานพระบรมราชวโรกาสนำนางฉวี ทัศนปรีดา เข้าเฝ้าน้อมเกล้าฯ ถวายที่ดินเพื่อพระราชทานแก่กระทรวงศึกษาธิการ จัดสร้างโรงเรียนมัธยมศึกษา เมื่อความทราบฝ่าละอองธุลีพระบาทแล้ว ทรงพระกรุณาโปรดเกล้าให้เข้าเฝ้าสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี แทนพระองค์ ในวันพุธที่ 10 สิงหาคม พ.ศ. 2526 ณ พระตำหนักจิตรลดารโหฐาน
ประวัติโรงเรียน > เริ่มเปิดสอน

เมื่อกระทรวงศึกษาธิการได้รับพระราชทานที่ดินแล้ว ได้ประกาศตั้งโรงเรียนเมื่อวันที่ 11 สิงหาคม พ.ศ. 2526 โดยใช้ชื่อว่า โรงเรียนเตรียมอุดมศึกษาน้อมเกล้า ตามความปรารถนาของเจ้าของที่ดินและได้มีคำสั่งแต่งตั้งผู้บริหารโรงเรียน ตามคำสั่งกรมสามัญศึกษา ที่ 2799/26 ลงวันที่ 19 กันยายน พ.ศ. 2526 ให้นายอัศวิน วรรณวินเวศร์ ผู้ช่วยผู้อำนวยการฝ่ายปกครองโรงเรียนเตรียมอุดมศึกษาพัฒนาการ มาปฏิบัติหน้าที่ในตำแหน่งครูใหญ่ 5 โรงเรียนเตรียมอุดมศึกษาน้อมเกล้า นับเป็นผู้บริหารคนแรกของโรงเรียน
ต่อมากระทรวงศึกษาธิการได้จัดสรรงบประมาณปี พ.ศ. 2526 สำหรับการก่อสร้างอาคารเรียนและส่วนประกอบอื่น ๆ เท่าที่จำเป็นก่อน เพื่อให้ทันเปิดรับนักเรียนในปีการศึกษา 2527 ชั้นมัธยมศึกษาปีที่ 1 จำนวน 8 ห้องเรียน มีนักเรียนจำนวน 400 คน และเนื่องจากอาคารสถานที่ยังอยู่ในระหว่างการก่อสร้าง แต่มีสถานที่บางส่วนเสร็จเรียบร้อยแล้วและพร้อมที่จะดำเนินการได้ จึงได้ย้ายนักเรียนมาเรียนตั้งแต่วันที่ 1 พฤศจิกายน พ.ศ. 2527 ซึ่งเป็นวันแรกของการเปิดเรียนภาคเรียนที่ 2 ซึ่งในปัจจุบันโรงเรียนเตรียมอุดมศึกษาน้อมเกล้าได้เจริญก้าวหน้า พัฒนาอย่างไม่หยุดยั้ง โดยในปัจจุบันมีนักเรียนกว่า 4,000 คน ที่ดิน 15 ไร่เศษ มีอาคารเรียน 3 หลัง สูง 5 ชั้น มีห้องสมุด ห้องสารสนเทศ ห้องเรียนคอมพิวเตอร์ ห้องปฏิบัติการวิทยาศาสตร์ สนามกีฬา ศูนย์ดนตรี ห้องเรียนตามกลุ่มสาระวิชาต่าง ๆ ซึ่งมีความทันสมัย อีกทั้งยังมีโดมขนาดใหญ่อีก 2 หลัง ที่ติดตั้งพัดลมไอน้ำเอาไว้ ด้วยอาศัยผู้บริหาร คณะครู ผู้ปกครอง ศิษย์เก่า นักเรียน รวมถึงผู้ที่มีจิตศรัทธาที่ร่วมกันพัฒนาจนเป็นโรงเรียนเตรียมอุดมศึกษาน้อมเกล้าในปัจจุบัน
รายนามผู้บริหาร

| 0 | 1 | 2 |
| --- | --- | --- |
ทำเนียบผู้อำนวยการโรงเรียนเตรียมอุดมศึกษาน้อมเกล้า
| รายชื่อ | ระยะเวลาอยู่ในตำแหน่ง |  |
| 1. นายอัศวิน วรรณวินเวศร์ | พ.ศ. 2526 – พ.ศ. 2533 |  |
| 2. นายเผดิม สุวรรณโพธิ์ | พ.ศ. 2533 – พ.ศ. 2539 |  |
| 3. นายสิทธิรักษ์ จันทร์สว่าง | พ.ศ. 2539 – พ.ศ. 2543 |  |
| 4. นายสายัณห์ รุ่งป่าสัก | พ.ศ. 2543 – พ.ศ. 2544 |  |
| 5. นางอ่องจิต เมธยะประภาส | พ.ศ. 2544 – พ.ศ. 2546 |  |
| 6. นายยอร์ช เสมอมิตร | พ.ศ. 2546 – พ.ศ. 2551 |  |
| 7. นายสรายุทธ ฟูทรัพย์นิรันดร์ | พ.ศ. 2551 – พ.ศ. 2555 |  |
| 8. ดร.กล้าศักดิ์ จิตต์สงวน | พ.ศ. 2555 – พ.ศ. 2558 |  |
| 9. นายจิณณภัทร พิบูลวิทิตธำรง | พ.ศ. 2558 – พ.ศ. 2561 |  |
| 10. ดร.สมพร สังวาระ | พ.ศ. 2561 –  พ.ศ. 2565 |  |
| 11. นางบุสบง พรหมจันทร์ | พ.ศ. 2565  – พ.ศ. 2567 |  |
| 12. นายสุรศักดิ์ การุญ | พ.ศ. 2567 –  ปัจจุบัน |  |
เกียรติประวัติ

โรงเรียนปฏิบัติการตัวอย่าง โครงการนำทางสถานศึกษาเพื่อพัฒนาคุณภาพชีวิตเยาวชน และประชาชน (2529)
โรงเรียนปฏิบัติการตัวอย่าง โครงการนิเทศงานวิชาการภายในโรงเรียน (2529)
โรงเรียนผู้นำการใช้หลักสูตรดีเด่น ระดับมัธยมศึกษา (2530)
โรงเรียนที่จัดบริการงานแนะแนวดีเด่นของโรงเรียนมัธยมศึกษาส่วนกลาง สมาคมแนะแนวแห่งประเทศไทย (2530)
โรงเรียนมัธยมศึกษาดีเด่นขนาดใหญ่ (2530)
โรงเรียนปฏิบัติการตัวอย่าง โครงการส่งเสริมสุขภาพและอนามัยโรงเรียน (2530)
โรงเรียนแม่แบบงานแนะแนว (2531)
โรงเรียนมัธยมศึกษาดีเด่นขนาดใหญ่ (2531)
โรงเรียนดีเด่น ด้านส่งเสริมคุณธรรม จริยธรรม ของกรมการศาสนา และกระทรวงศึกษาธิการ (2532)
โรงเรียนที่มีผลงานดีเด่น โครงการอิสระเพื่อการมีรายได้ระหว่างเรียนของนักเรียน (2534)
ศิษย์เก่าผู้มีชื่อเสียง

กิตติทัต จงฟุ้งเฟื่อง (เบิร์ด) - ดีเจ ซี้ดเอฟเอ็ม
จิราภา จิตร์ระเบียบ (แนน) - ศิลปิน/นักร้อง AF10
ชมะนันท์ วรรณวินเวศร์ (เอก) - ผู้ประกาศข่าว/พิธีกร/ทนายความ/อาจารย์/นักแสดง
ณภัทร เสือภู่ (เซียร์) - นักร้องค่ายอาร์สยาม
ณัชฐพงศ์ มูฮำหมัด - ผู้สื่อข่าว ช่อง 7HD
ณัฐพล พุทธภาวนา (โต) - นักร้องนำวงแฮงแมน
ทัศรินทร์ พันธุ์แพ (อุ๋ย) - พิธีกร/นักร้องวงเดอะ ฟิน
ธนพล แมคโดนัลด์ (เชสเตอร์) - นักแสดง
ธนะบูลย์ วัลลภศิรินันท์ (นะ) - พิธีกร รายการ OIC/นักแข่งรถ
ธรรม์ โทณะวณิก (ธรรม์) - นายแบบ/นักแสดง
ปวันรัตน์ อัศวะธนาพงศ์ (น้ำฝน) - ศิลปิน/นักร้อง kpn24
ผลิตโชค อายนบุตร (เป๊ก) - นักร้อง/พิธีกร
พลภูมิ วิภัติภูมิประเทศ - สมาชิกสภาผู้แทนราษฎรกรุงเทพมหานคร เขต 16 พรรคเพื่อไทย
พิมพ์นิภา จิตตธีรโรจน์ (แก้มบุ๋ม) - นักแสดง
ภูมิพัฒน์ ไพบูลย์ (เปรม) - นักร้องวงแมดมังกีส์
มิรา โกมลวนิช (ออย) - นักแสดง
แมน เจริญวัลย์ - สมาชิกสภากรุงเทพมหานคร เขตบึงกุ่ม
ริญญารัตน์ วัชรโรจน์สิริ (คะน้า) - นักแสดง ช่อง 7HD
วาโย อัศวรุ่งเรือง (เก่ง) - ศิลปิน/นักร้อง เดอะสตาร์ ค้นฟ้าคว้าดาว ปี 6
ศรุต วิจิตรานนท์ (บิ๊ก) - นักดนตรีวงโซลอาฟเตอร์ซิกซ์/นักแสดง
สุเชษฐ์ รัตนานนท์ - นักแสดงภาพยนตร์โฆษณา
อรรถพร ธีมากร (หนุ่ม เสือใหญ่) - นักร้อง/นักแสดง
อนัญญา ชินแสงไชย (หมิว) - นักแสดง/รองมิสไทยแลนยูนิเวิร์ส
อัญสุมาลย์ ตันประเสริฐ (ลูกแพร) - นางแบบ
อนุทิน วงศ์สรรคกร - นักออกแบบตัวอักษร
ศตายุ จารุรังษีพัฒนกุล - ผู้พูด เท็ด
ซอนญ่า พราว บีสัน (ซอนญ่า) - ศิลปิน/นักร้อง (VIIS)
รายชื่อคณะสีต่าง ๆ ในโรงเรียน

ราชพฤกษ์ (สีเหลือง)
จามจุรี (สีแดง)
นนทรี (สีเขียว)
ยูงทอง (สีส้ม)
อินทนิล (สีม่วง)
ประเภทห้องเรียนระดับชั้นมัธยมศึกษาตอนต้น

ห้องเรียนห้องปกติ 8 ห้อง
ห้องเรียนพิเศษวิทยาศาสตร์-คณิตศาสตร์ 2 ห้อง
ห้องเรียนหลักสูตรภาษาอังกฤษ (EP) 2 ห้อง
แผนการเรียนมัธยมศึกษาตอนปลาย

ห้องเรียนพิเศษวิทยาศาสตร์-คณิตศาสตร์
แผนการเรียนวิทยาศาสตร์-คณิตศาสตร์
แผนการเรียนภาษาอังกฤษ-คณิตศาสตร์
แผนการเรียนภาษาอังกฤษ-ภาษาฝรั่งเศส
แผนการเรียนภาษาอังกฤษ-ภาษาจีน
แผนการเรียนภาษาอังกฤษ-ภาษาญี่ปุ่น
แผนการเรียนการจัดการธุรกิจการค้าสมัยใหม่
ห้องเรียนพิเศษหลักสูตรนานาชาติ
แผนการเรียนเทคโนโลยีปัญญาประดิษฐ์
รายนามกลุ่มโรงเรียนเตรียมอุดมศึกษาน้อมเกล้า

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
 รายนามกลุ่มโรงเรียนเตรียมอุดมศึกษาน้อมเกล้า
| ลำดับ | ชื่อสถาบัน | ชื่อย่อ | อักษรย่อ | วันที่ก่อตั้ง | วันที่ร่วมเครือข่าย | สถานะ | ที่ตั้ง |
| 1. | โรงเรียนเตรียมอุดมศึกษาน้อมเกล้า | เตรียมน้อมฯ | ต.อ.น. | 11 สิงหาคม พ.ศ. 2526 (41 ปี) | 11 สิงหาคม พ.ศ. 2526 (41 ปี) | ประกาศจัดตั้ง | เลขที่ 22/24 ถนนรามคำแหง แขวงราษฎร์พัฒนา เขตสะพานสูง กรุงเทพมหานคร 10240 |
| 2. | โรงเรียนนวมินทราชินูทิศ เตรียมอุดมศึกษาน้อมเกล้า | นวมินทร์ฯ เตรียมน้อมฯ | น.ต.อ.น. | 4 มีนาคม พ.ศ. 2535 (32 ปี) | 4 มีนาคม พ.ศ. 2535 (32 ปี) | ประกาศจัดตั้ง | เลขที่ 248/89 ถนนรามคำแหง แขวงสะพานสูง เขตสะพานสูง กรุงเทพมหานคร 10240 |
| 3. | โรงเรียนเตรียมอุดมศึกษาน้อมเกล้า กบินทร์บุรี | เตรียมน้อมฯ กบินทร์ | ต.อ.น.ก. | 14 มีนาคม พ.ศ. 2538 (29 ปี) | 14 มีนาคม พ.ศ. 2538 (29 ปี) | ประกาศจัดตั้ง | เลขที่ 560 หมู่ 9 ตำบลหนองกี่ อำเภอกบินทร์บุรี จังหวัดปราจีนบุรี 25110 |
| 4. | โรงเรียนเตรียมอุดมศึกษาน้อมเกล้า นนทบุรี | เตรียมน้อมฯ นนท์ | ต.อ.น.น. | 4 เมษายน พ.ศ. 2521 (46 ปี) | 30 มิถุนายน พ.ศ. 2540 (27 ปี) | เปลี่ยนชื่อจาก โรงเรียนคลองพระอุดมวิทยาคม | เลขที่ 49/1 หมู่ 3 ตำบลคลองพระอุดม อำเภอปากเกร็ด จังหวัดนนทบุรี 11120 |
| 5. | โรงเรียนเตรียมอุดมศึกษาน้อมเกล้า ปทุมธานี | เตรียมน้อมฯ ปทุม | ต.อ.น.ป. | 14 มีนาคม พ.ศ. 2538 (29 ปี) | 12 กันยายน พ.ศ. 2548 (19 ปี) | เปลี่ยนชื่อจาก โรงเรียนปทุมวิไลวิทยาคม | เลขที่ 11 หมู่ 2 ตำบลคลองควาย อำเภอสามโคก จังหวัดปทุมธานี 12160 |
| 6. | โรงเรียนเตรียมอุดมศึกษาน้อมเกล้า สมุทรปราการ | เตรียมน้อมฯ สมุทร | ต.อ.น.ส. | 20 มีนาคม พ.ศ. 2521 (46 ปี) | 19 กันยายน พ.ศ. 2549 (18 ปี) | เปลี่ยนชื่อจาก โรงเรียนบางหัวเสือบุญแจ่มเนียมนิล | เลขที่ 18/1 หมู่ 15 ตำบลบางหัวเสือ อำเภอพระประแดง จังหวัดสมุทรปราการ 10130 |
| 7. | โรงเรียนเตรียมอุดมศึกษาน้อมเกล้า อุตรดิตถ์ | เตรียมน้อมฯ อุตรดิตถ์ | ต.อ.น.อ. | 12 กุมภาพันธ์ พ.ศ. 2522 (45 ปี) | 14 มีนาคม พ.ศ. 2551 (16 ปี) | เปลี่ยนชื่อจาก โรงเรียนอุตรดิตถ์วิทยา | เลขที่ 227/1 หมู่ 1 ตำบลผาจุก อำเภอเมือง จังหวัดอุตรดิตถ์ 53000 |
| 8. | โรงเรียนเตรียมอุดมศึกษาน้อมเกล้า นครราชสีมา | เตรียมน้อมฯ โคราช | ต.อ.น.นม. | 16 มีนาคม พ.ศ. 2538 (29 ปี) | 9 มกราคม พ.ศ. 2552 (15 ปี) | เปลี่ยนชื่อจาก โรงเรียนนครราชสีมาวิทยาลัย | เลขที่ 347 หมู่ 12 ถนนโคกกรวด-หนองปลิง ตำบลโคกกรวด อำเภอเมือง จังหวัดนครราชสีมา 30280‎ |
| 9. | โรงเรียนเตรียมอุดมศึกษาน้อมเกล้ากุนนที | เตรียมน้อมฯ กุนนที | ต.อ.น.ท. | 1 กรกฎาคม พ.ศ. 2501 (66 ปี) | 9 กุมภาพันธ์ พ.ศ. 2565 (2 ปี) | เปลี่ยนชื่อจาก โรงเรียนกุนนทีรุทธารามวิทยาคม | เลขที่ 199 ถนนรัชดาภิเษก แขวงรัชดาภิเษก เขตดินแดง กรุงเทพมหานคร 10400 |
ดูเพิ่ม

กีฬา 5 พระเกี้ยว
แหล่งข้อมูลอื่น

แผนที่และภาพถ่ายทางอากาศของ โรงเรียนเตรียมอุดมศึกษาน้อมเกล้า
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°47′03″N 100°41′33″E﻿ / ﻿13.784147°N 100.692523°E﻿ / 13.784147; 100.692523
เว็บไซต์ทางการ
| ด ค กโรงเรียนในเครือเตรียมอุดมศึกษาน้อมเกล้า |
| --- | --- |
 เตรียมอุดมศึกษาน้อมเกล้า  นวมินทราชินูทิศ เตรียมอุดมศึกษาน้อมเกล้า  เตรียมอุดมศึกษาน้อมเกล้า ปทุมธานี  เตรียมอุดมศึกษาน้อมเกล้า สมุทรปราการ  เตรียมอุดมศึกษาน้อมเกล้า นครราชสีมา  เตรียมอุดมศึกษาน้อมเกล้า กบินทร์บุรี  เตรียมอุดมศึกษาน้อมเกล้า อุตรดิตถ์  เตรียมอุดมศึกษาน้อมเกล้า นนทบุรี  เตรียมอุดมศึกษาน้อมเกล้ากุนนที
อาคารแบบวิลันดา

อุโบสถเก่าวัดชมภูเวก
อาคารแบบวิลันดา หมายถึง สถาปัตยกรรมไทยก่ออิฐถือปูนใช้ผนังรับน้ำหนักหลังคาและหน้าบันก่ออิฐถือปูนตกแต่งด้วยปูนปั้น ซึ่งแตกต่างจากสถาปัตยกรรมไทยประเพณีที่หน้าบันประดับหน้าไม้ด้วยเครื่องไม้ บางแห่งเป็นลายพันธุ์พฤกษา ประดับประดาให้สวยด้วยเครื่องถ้วยเคลือบลาย อุโบสถบางแห่งมีจุดเด่นที่มีจั่นหับ หรือมีเฉลียงที่ทำหลังคาเป็นเพิงกันแดดกันฝนคลุมไว้ที่ด้านหน้า
อาคารแบบวิลันดาพัฒนาการมาจากอาคารที่ชาวฮอลันดาเข้ามาสร้างไว้ก่อนรัชสมัยสมเด็จพระนารายณ์มหาราช ต่อมาเมื่อชาวตะวันตกเข้ามาตั้งถิ่นฐานมากขึ้นจึงมีการสร้างอาคารแบบตะวันตกที่แตกต่างกันไป และมีขนาดแตกต่างกันไป อุโบสถแบบวิลันดาและโบสถ์คาทอลิกขนาดเล็กในประเทศไทย ต่างได้พัฒนามาจากอาคารแบบวิลันดาในสมัยอยุธยาตอนปลาย แต่ก็ไม่อาจสรุปได้ว่า อุโบสถแบบวิลันดาได้รับอิทธิพลโดยตรงจากโบสถ์คาทอลิกขนาดเล็ก